cyanic-selkie/wikianc huggingface dataset:
Minimoto
thumb|300px|right|Aikuinen mies minimoton kyydissä Minimoto on erittäin pienikokoinen kaksitahtinen moottoripyörä tai mopo, jonka moottorin kuutiotilavuus on alle 50 cm³ (yleisin 39 cm³). Minimotoissa kytkimenä toimii keskipakoiskytkin ja niissä ei ole vaihteita eikä vaihteistoa. Yksi kiinteä välitys huolehtii voimansiirrosta. Minimotoissa ei ole jousitusta. Minimoto on suunniteltu yksinomaan kilpailuun. Tieliikenteeseen minimotoja ei voi rekisteröidä, eikä se täytä esimerkiksi Suomessa mopon vaatimuksia. Minimotojen huippunopeus on pyörän kokoon nähden melko suuri, vakiona pyörästä ja viritysasteesta riippuen 40–120 km/h. Minimoton massa on muutamien kymmenien kilogrammojen paikkeilla. Suomessa minimotoilla kilpaillaan aktiivisesti.
Minimoto on toiselta nimeltään pocketbike eli ”taskupyörä”. Minibike-nimellä viitataan muutamaa tuumaa korkeampiin malleihin. Muun muassa kuuluisa moottoripyöräilijä Valentino Rossi on edennyt minimotoista suurempiin moottoripyöräilyluokkiin.
Sarjakuvataiteen valtionpalkinto
Sarjakuvataiteen valtionpalkinto on Suomen valtion Taiteen edistämiskeskuksen myöntämä palkinto.
Palkinto jaettiin ensimmäisen kerran vuonna 2014, jolloin sen myönsi media-, sarjakuva- ja kuvitustaiteen toimikunta. Palkinnon jakoi opetus- ja kulttuuriministeri Pia Viitanen. Palkinnon arvo oli 15 000 euroa.
Vuonna 2016 palkinnon myönsi visuaalisten taiteiden toimikunta. Veikkauksen voittovaroista myönnetyn palkinnon arvo oli 13 500 euroa.
Pertti Töttö
Pertti Sakari Töttö (s. 1953) on Itä-Suomen yliopiston yhteiskuntatieteiden tutkimusmetodien professori. Vaasan yliopistossa hän hoitaa taloussosiologian dosentuuria. Töttö tunnetaan parhaiten kvantitatiivisten eli määrällisten menetelmien puolestapuhujana, vaikka hän kannattaakin monimenetelmällistä lähestymistapaa yhteiskunnan tutkimiseen.
Ura
Töttö kirjoitti ylioppilaaksi Inkeroisten yhteiskoulusta. Väitöskirjassaan hän käsitteli saksalaista yhteiskuntatieteilijää Werner Sombartia niin kutsutun hermeneuttisen menetelmän avulla. Tutkimustaan varten hän pääsi erityisluvalla käyttämään DDR:n arkistoja. Työ sai laudatur-arvosanan ja vuoden 1991 parhaan väitöskirjan palkinnon.
Töttö työskenteli aluksi Yrjö Littusen johtamassa Tampereen yliopiston Yhteiskuntatieteiden tutkimuslaitoksessa. 1990-luvun puolenvälin jälkeen hän on julkaissut yhdessä Jukka Gronowin ja Arto Noron kanssa teoksen sosiologian klassikoista. Töttö on kirjoittanut kirjaan positivistien (muun muassa Auguste Comte, Ferdinand Tönnies) osuudet. Lisäksi hän on pitänyt kolumnia Helsingin Sanomien tiedepalstalla.
Muuta
Töttö oli Itä-Suomen yliopiston vuoden 2018 uitettava professori.
Tupoksen seisake
pienoiskuva|Pohjanmaan rata Tupoksen kohdalla pohjoisen suuntaan (Ouluun päin). Pysäkin lakkaudettua sittemmin purettu seisake sijaitsi pienen matkan päässä valokuvan ottopaikasta. Tupoksen seisake tai pysäkki oli rautatieliikennepaikka Pohjois-Pohjanmaalla Limingan kunnan Tupoksen kylässä.
Liikennepaikka sijaitsi Pohjanmaan radan varrella kylän itäpuolella, Kempeleen ja Limingan rautatieasemien välisellä rataosuudella. Seisakkeelta matkaa Limingan asemalle oli 6,9 kilometriä, Kempeleen asemalle 5,7 kilometriä ja Oulun asemalle 17,3 kilometriä.
Tupos palveli rautatiepaikkana ympäristöä aina Tyrnävää myöten. Paperipuuta ja heinäpaaleja lähetettiin ja koneita, laitteita, kotieläimiä, rakennustarvikkeita tuotiin. Joskus hätätilassa raide toimi myös kohtauspaikkana vastakkaisista suunnista tuleville junille, kun Kempeleen ja Limingan asemilla oli tungosta. Erikoisesti sota-aikana Tupos oli vilkkaassa käytössä. Pysäkkirakennuksessa oli pieni odotustila ja posti hoidettiin myös siellä.
Janakkalan vaakuna
Vaakunan on suunnitellut Onni Oja, ja se vahvistettiin käyttöön 23. helmikuuta 1952. Vaakunan selitys on ”punaisessa kentässä edestäpäin kultainen ilveksenpää, jonka kieli sininen ja korvatöyhdöt mustat; yläpuolella sakarakoroinen kultalakio, jossa Mantovan risti ja sen molemmin puolin sitä kohti suuntautuva nuolenkärki; kaikki mustia.”.
Valkomulperi
Valkomulperi (Morus alba) eli varsinainen silkkiäispuu on Kiinasta kotoisin oleva nopeakasvuinen puu, jota kasvatetaan laajalti lehtiensä takia. Lehtiä käytetään silkkiä tuottavien mulperiperhosen toukkien ravintona. Pohjois-Amerikassa valkomulperista on jalostettu myös hedelmäpuuna kasvatettavia lajikkeita.
Valkomulperin liuskaiset lehdet ovat päältä kiiltävät, alapuolelta valkonukkaiset, halkaisijaltaan noin 20 cm. Kukat ovat valkoiset. Hedelmä muistuttaa vadelmaa ja on raakana valkoinen, kypsänä punainen. Linnut syövät hedelmiä ja levittävät siten siemeniä.
Valkomulperia voi kasvattaa eteläisimmässä Suomessa. thumb|none|200px|Valkomulperipuu. thumb|none|Valkomulperin [[puuainesta]]
Pilotti
Pilotti tarkoittaa seuraavia asioita:
Kytkentähäviö
Kytkentähäviö (läpäisyvaimennus, engl. insertion loss) on radiotaajuustekniikassa suure, joka kertoo, miten paljon rakenteen läpäissyt teho on syötettyä tehoa pienempi. Kytkentähäviötä mitataan desibeleissä.
BLU-97/B
BLU-97 on tytärammus, jonka kuorma-ammus on AGM-154A tai BLU-87/B.
Ase on ollut käytössä Persianlahden sodassa.
Verkkolampi (Keuruu)
Verkkolampi on Keski-Suomessa Keuruulla Lienperän kylän lähellä sijaitseva lampi.
Maantietoa
Lammen pinta-ala on 11,5 hehtaaria, se on 750 metriä pitkä ja 400 metriä leveä. Lammella ei ole kartan mukaan saaria. Sen rantaviivan pituus on 2,1 kilometriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Pihlajaveden alueeseen (35.483) se kuuluu. Lammen vedenpinnan korkeus on 169,4 metriä mpy.
Freelancetoimittaja
Freelancetoimittaja, vapaa toimittaja tai vapaa journalisti, vapaammin myös free, on toimittaja, joka ei ole työsuhteessa mihinkään tiedotusvälineeseen, vaan myy työpanostaan tai työn tuloksia, kuten artikkeleita, tiedotusvälineille.
Freelancetoimittaja voi olla erikoistunut johonkin tiettyyn tiedotusvälineen lajiin, kuten lehdistöön, televisioon, radioon, uutistoimitukseen tai verkkomediaan. Hän voi myös olla monimediatoimittaja, jolloin hän tuottaa sisältöä samanaikaisesti kahteen tai useampaan tiedotusvälineen muotoon, esimerkiksi uutispätkiä televisioon ja niihin perustuvia artikkeleja lehteen.
Freelancetoimittajia työllistävät muun muassa sanoma- ja aikakauslehdet, uutistoimistot, verkkojulkaisut, sähköiset viestimet sekä niitä palvelevat tuotantoyhtiöt, kirjankustannustalot, viestintätoimistot sekä erilaiset yhteisöt yrityksistä järjestöhin ja viranomaisiin. Juttujen ohella freelancetoimittaja voi myydä muitakin palveluita, kuten valokuvausta, juttujen käsittelyä julkaisukuntoon, julkaisujen taittoa sekä kokonaisten julkaisujen toimitustyötä.
Freelancetyön taloudelliset järjestelyt
Freelancertoimittajalla ei ole pysyvää työsuhdetta, vaan hän työskentelee toimeksiantosuhteessa. Freelancer ei näin ollen ole palkansaaja, vaan esimerkiksi työttömyysturvaan liittyvissä asioissa yrittäjä. Freelancerin tulee myös huolehtia itse pakollisesta yrittäjäeläkevakuutuksesta (YEL) sekä vapaaehtoisista vakuutuksista, kuten tapaturmavakuutuksesta.
Freelancertoimittaja voi järjestää työskentelynsä taloudelliset puitteet useammalla tavalla. Yksinkertaisin tapa on hankkia toimeksiantajalle esitettävä freelance-verokortti, jossa on arvioituun bruttotuloon perustuva kiinteä pidätysprosentti. Muita mahdollisia toimintamuotoja ovat eri yritysmuodot: toiminimi, avoin yhtiö, kommandiittiyhtiö, osakeyhtiö ja osuuskunta.
Freelancetoimittajat Suomessa
Suomessa on noin 1300 Journalistiliiton lehdistön freelancereiden yhdistykseen, Suomen freelance-journalistit ry:een, kuuluvaa freelancetoimittajaa. Myös monet opiskelijat toimivat freelancereina, mutta usein he eivät kuulu ammattiyhdistyksiin.
Papy Djilobodji
El Hadji ”Papy” Mison Djilobodji (s. 1. joulukuuta 1988 Kaolack) on senegalilainen jalkapalloilija, joka edustaa Englannin valioliigan Sunderlandia. Vasenjalkainen Djilobodji on pelipaikaltaan keskuspuolustaja. Hän kuuluu myös Senegalin jalkapallomaajoukkueeseen.
Seurajoukkueura
Djilobodjin uran ensimmäinen seura oli ranskalainen Sénart-Moissy, jota hän edusti vuodet 2009–2010 tehden 10 ottelussa yhden maalin. Tammikuussa 2010 Djilobodji siirtyi Ligue 2:n FC Nantesiin. Seura nousi kauden 2012–2013 päätteeksi Ligue 1:een. Djilobodji teki pääsarjadebyyttinsä elokuussa 2013 SC Bastiaa vastaan ja avausmaalinsa saman vuoden lokakuussa Evian Thonon Gaillard FC:n verkkoon. Kaudella 2013–2014 hän pelasi 28 ottelua tehden kolme maalia ja kaudella 2014–2015 31 ottelua ilman maaleja.
Syyskuussa 2015 Djilobodji siirtyi Englannin valioliigan hallitsevaan mestarijoukkueeseen Chelsea FC:hen. Syyskaudella hän ei kuitenkaan pelannut yhdessäkään Valioliigan ottelussa, joten tammikuussa 2016 hän siirtyi lainalle Saksan Bundesliigan Werder Bremeniin.
Maajoukkueura
Djilobodji debytoi Senegalin jalkapallomaajoukkueessa elokuussa 2014 ystävyysottelussa Sambiaa vastaan. Vuoden 2015 Afrikan-mestaruuskilpailuissa hän pelasi kahdessa ottelussa.
Keski-Uudenmaan kihlakunta
Keski-Uudenmaan kihlakunta (aiemmin Järvenpään kihlakunta) muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Järvenpää, Kerava ja Tuusula. Kihlakunta sijaitsi aluksi Uudenmaan läänissä ja vuoden 1997 lääniuudistuksen jälkeen Etelä-Suomen läänissä.
Dave Liebkind
Dave Liebkind (7. helmikuuta 1936 Helsinki – 9. elokuuta 2004 Hämeenlinna) oli helsinkiläinen juutalainen liikemies, toimittaja sekä Liberaalit- ja Remonttiryhmä -puolueiden vaikuttaja. Hän oli liberaalien eurovaaliehdokkaana 2004. Liebkind toimi 1960- ja 1970-luvuilla Yleisradion Geneven-kirjeenvaihtajana.
Dave Liebkind suoritti humanististen tieteiden kandidaatin tutkinnon Helsingin yliopistossa ja opiskeli myös Jerusalemin heprealaisessa yliopisto ssa. Hän toimi näyttelijänä ja apuohjaajana Lilla Teaternissa ja sitten lehti- ja tiedotustoimittajana mm. kansainvälisen villajärjestön (International Wool Secretariat) palveluksessa. Radiossa Liebkind esiintyi vuodesta 1949 eli 13-vuotiaasta asti. Hän myös tuotti lasten- ja viihdeohjelmia sekä tietokilpailuja ja näytteli ruotsinkielisissä tv-näytelmissä. Liebkind nähtiin myös Spede Pasasen Viu-hah hah-taja-elokuvassa vuonna 1974.
Imatran kihlakunta (1996)
Imatran kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Imatra, Parikkala, Rautjärvi ja Ruokolahti sekä ennen vuoden 2005 kuntaliitosta myös Saari ja Uukuniemi. Kihlakunta sijaitsi aluksi Kymen läänissä ja vuoden 1997 lääniuudistuksen jälkeen Etelä-Suomen läänissä.
PDP-7
PDP-7 on minitietokone Digital Equipment Corporationin Programmed Data Processor -sarjassa. Tietokone esiteltiin vuonna 1965 ja minimaalinen malli maksoi dollaria. thumb|right|250px|PDP-7 Oslossa.
PDP-7 on tunnettu alustana, jossa Unix-käyttöjärjestelmä oli ensinnä ajettavissa. Laite oli vanhanaikainen jo kehityksen alkaessa vuonna 1968, ja kehitys tapahtui assemblyllä. Kehitys johti myös B-ohjelmointikielen (ja myöhemmin C-kielen) kehitykseen. C-kielellä kirjoitettu Unix kehitettiin ja ajettiin modernimmalla PDP-11-tietokoneella.
Laitteessa oli Digitalin ensimmäinen massamuistiin perustuva käyttöjärjestelmä DECsys DECtape-nauhajärjestelmälle. DECsys käytti kahta tai kolmea nauhaa, joista yksi on master nauha Digitalilta, toinen on työkopio masterista (sisältäen käyttäjän ohjelmat ja datan) ja kolmas on tyhjä nauha Fortran-kääntäjälle ja assemblerille. Laitteen RAM-muisti oli 18-bittistä sanaa, joka oli laajennettavissa :een.
Anžero-Sudžensk
Anžero-Sudžensk  on kaupunki Kemerovon alueella Venäjällä. Se syntyi vuonna 1928 kahden taajaman, Anžeron ja Sudženskin yhteenliittymänä, ja sai kaupunkioikeudet 1931. Trans-Siperian rata kulkee kaupungin läpi. Moskovasta junamatkaa kertyy 3 560 kilometriä.
Kaupungin merkittävimmät elinkeinot ovat vuori-, kone- kemian- ja lääketeollisuus. Alueella on hiilikaivoksia.
Vuonna 2010 kaupungissa oli 76 669 asukasta.
Kotkan kihlakunta
Kotkan kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Kotka ja Pyhtää. Kihlakunta sijaitsi aluksi Kymen läänissä ja vuoden 1997 lääniuudistuksen jälkeen Etelä-Suomen läänissä.
Henrikinkirkko
Henrikinkirkko on yksi Turun kirkoista. Se vihittiin käyttöön vuonna 1980. Kirkko on nimetty Suomen ensimmäisen piispan Henrikin mukaan. Kirkko sijaitsee Luolavuoren kaupunginosassa.
Henrikinkirkko suunniteltiin vuonna 1963 perustetun Henrikinseurakunnan kirkoksi. Kirkon rakentamista ryhdyttiin valmistelemaan vuonna 1965 ja suunnitelma hyväksyttiin vuonna 1967. Kirkon suunnittelivat turkulaiset arkkitehdit Pekka Pitkänen, Ola Laiho ja Ilpo Raunio. Kirkon rakentaminen aloitettiin vuonna 1979 ja sen vihki käyttöön arkkipiispa Mikko Juva vuonna 1980.
Kirkossa on mekaaniset urut, jossa on kaksi sormiota ja 25 äänikertaa ja ne on tehnyt Kangasalan Urkutehdas.
Game Developers Choice Awards
Game Developers Choice Awards on Game Developers Conferencen järjestämä ja International Game Developers Associationin vetämä vuosittainen videopelien kehittäjille suunnattu palkintogaala, joka on toiminut vuodesta 2001 asti. Gaalan edeltäjä oli Spotlight Awards, joka järjestettiin vuosina 1997-1999.
IGDA järjesti palkintoa vuoteen 2007 saakka, jolloin Gamasutra otti vastuun palkinnoista.
Yleisöpalkinto (Audience Award)
Yleisön parhaaksi äänestämä peli.
Pioneeripalkinto (The Pioneer Award)
Tunnettu nimellä First Penguin -palkinto vuoteen 2007. Pioneeripalkinto juhlistaa yksilöitä, jotka kehittivät läpimurtoteknologiaa, pelikonseptin tai pelimekaniikan suunnittelun.
Lähettiläspalkinto (Ambassador Award)
Lähettiläspalkinto myönnetään yksilöille peliteollisuudessa tai sen ulkopuolella jotka auttoivat videopelejä edistymään "parempaan paikkaan." Palkinto korvasi IGDA:n palkinnon yhteisön osallistumiselle vuoden 2008 jälkeen.
Elämäntyöpalkinto (Lifetime Achievement Award)
Elämäntyöpalkinto tunnustaa kehittäjän saavutukset. Kehittäjällä on ollut vaikutusta peleihin ja pelien kehittämiseen.
Vanhentuneet palkinnot
Seuraavat kategoriat ovat vanhentuneet tai korvattu.
IGDA-palkinto yhteisön eteen tehdylle työlle (IGDA Award For Community Contribution)
IGDAn palkinto yhteisön rakentamiseksi ja tiedon jakamiseen, jonka on korvannut lähettiläspalkinto vuoden 2007 jälkeen.
Arvo Koskimaa
Arvo Alvi Kalervo Koskimaa, salanimi A. Koski, (24. maaliskuuta 1912 Helsinki – 13. helmikuuta 1972 Helsinki) oli suomalainen säveltäjä, muusikko ja sanoittaja.
Koskimaa tunnetaan lähinnä iskelmien säveltäjänä, mutta hän myös soitti Fox-yhtyeessä 1930-luvulla ja johti omaa AK-orkesteriaan. Koskimaan tuotannon pääosa ovat 1930- ja 1940-luvuilta. Koskimaan tunnetuimmat tangot, "Syyspihlajan alla" ja "Virvaliekkejä", levytti alun perin Henry Theel sota-aikana. Olavi Virran levytysuran alkuvaiheessa yhdessä Bruno Laakon ja Lepakoiden (=Dallapé) kanssa laulamista kappaleista oli Koskimaa säveltämiä peräti 22.
Kansainväliset fysiikkaolympialaiset
Kansainväliset fysiikkaolympialaiset on alle 20-vuotiaille ei-korkeakouluopiskelijoille tarkoitettu vuosittain järjestettävä fysiikkakilpailu. Jokainen maa saa lähettää kilpailuun yhden viisihenkisen joukkueen. Kilpailussa ei virallisesti tilastoida maiden välisiä eroja, vaan se on yksilökilpailu.
Arvo Koskimaa
Elokuvan 2 hauskaa vekkulia pääsävelmän hankkimiseksi järjestettiin sävellyskilpailu, jossa toiseksi tuli Koskimaan kilpailutyö "Lumpeenkukka". Kappaleen sanoitti Lauri Jauhiainen. Sen esittivät elokuvassa playbackina Veikko Tuomi ja Finlandia-orkesteri, joiden esitys julkaistiin myös äänilevynä.
Kansainväliset fysiikkaolympialaiset
Yleistä
Ensimmäiset fysiikkaolympialaiset järjestettiin vuonna 1967, ja Suomi osallistui olympialaisiin ensimmäistä kertaa vuonna 1977. Olympialaiset on myös järjestetty Suomessa. Helsingissä ja Espoossa järjestetyt vuoden 1992 olympialaiset tosin olivat nykyistä pienimuotoisemmat.. Nykyisellään olympialaisiin osallistuu vuodesta riippuen 80–90 maata.
Arvo Koskimaa
Koskimaa käytti säveltäjänä ja sanoittajana myös salanimeä A. Koski.
Kansainväliset fysiikkaolympialaiset
Yleistä
Olympialaiset kestävät noin 10 päivää, joiden aikana on sekä teoreettinen että kokeellinen kilpailupäivä. Näiden välillä on yksi lepopäivä. Joukkueiden johtajat kääntävät tehtävät kilpailijoiden äidinkielille kilpailua edeltävinä päivinä. Kilpailijat saavat myös vastata tehtäviin omalla äidinkielellään. Joukkueiden johtajat tarvittaessa selvittävät tehtäviä tarkastaville järjestäjille, mitä kilpailija on paperille kirjoittanut. Teoreettisista tehtävistä voi saada maksimissaan 30 pistettä kokeellisen osion maksimipistemäärän ollessa 20 pistettä.
Finreactor
Finreactor oli suomalainen BitTorrent-tekniikkaa käyttänyt harrastuksena ylläpidetty vertaisverkkosivusto, jonka avulla käyttäjät siirsivät toisiltaan pääosin tietokoneohjelmia, musiikkia ja elokuvia. Sivustolla arvioitiin olleen 10 000 suomalaista käyttäjää. Ficixin tilastojen mukaan palvelun sulkeminen laski Suomen internetliikenteen määrää hetkellisesti noin 15 prosenttia.
Kansainväliset fysiikkaolympialaiset
Yleistä
Fysiikkaolympialaisten kansainvälisen pysyvän komitean sihteerinä toimi vuosina 1999–2007 suomalainen professori Maija Ahtee, joka toimi myös toimeenpanevana presidenttinä vuosina 2007–2008.
Finreactor
Keskusrikospoliisi sulki palvelun joulukuussa 2004 epäillessään sen rikkovan tekijänoikeuslakia. Sivuston ylläpitäjiä vastaan käydyn oikeusjutun lopputuloksena korkein oikeus tuomitsi kesäkuussa 2010 seitsemälle ylläpitäjälle yhteisvastuullisesti 700 000 euron korvaukset tekijänoikeusrikkomuksista. Tuomio oli ensimmäinen korkeimman oikeusasteen vahvistama tiedostojenjakotuomio Euroopassa ja samalla ennakkotapaus Suomessa rinnastaessaan pelkän torrent-kuvaustiedostojen levittämisenkin tekijänoikeusrikkomukseen.
Thrash metal
Thrash metal on metallimusiikin tyylilaji, joka sai alkunsa 1980-luvun alussa. Sen tärkein edeltäjä brittiläisen heavy metalin uusi aalto, jonka tekniseen ulosantiin ja vahvoihin kitaravalleihin yhdistettiin hardcore punkin energisyys ja nopeus. Näin siitä kehittyi musiikin tyylisuuntaus, jolle ovat ominaisia nopea tempo ja raskaat kitarariffit. Suosituimmillaan thrash metal oli 1980-luvulla ja 1990-luvun alussa.
Ensimmäisiä thrash metaliksi luokiteltavia yhtyeitä olivat 1980-luvun alun black metal -yhtyeet, kuten Venom, Mercyful Fate, Bathory ja Hellhammer. Tyylilaji kehittyi nykyiseen muotoonsa lähinnä Yhdysvalloissa ja Saksassa. Huomattava vaikutus oli varsinkin ”thrash metalin neljäksi suureksi” nimitetyillä Anthraxilla, Megadethilla, Metallicalla ja Slayerillä, jotka kaikki toimivat Kaliforniassa.
Kansainväliset fysiikkaolympialaiset
Suomi
Suomessa Matemaattisten aineiden opettajain liiton järjestämässä valtakunnallisessa fysiikkakilpailussa menestyneille järjestetään jatkovalmennusta, joka koostuu aluksi kirjevalmennustehtävistä. Kirjevalmennuksen perusteella valitaan osallistujat Suomi–Viro-fysiikkamaaotteluun, jossa valitaan Suomen ja Viron joukkueet kansainvälisiin fysiikkaolympialaisiin.
Finreactor
Sivusto
Finreactor-sivusto koostui bittorrent-haku- ja seurantapalvelimesta sekä keskustelualueesta. Keskustelualueen aihepiirit vaihtelivat yleisestä keskustelusta osioihin, joissa levitettiin muun muassa eDonkey-vertaisverkossa käytettäviä ed2k-tiedostolinkkejä. Sivuston perustamisajankohdasta ei ole varmuutta, mutta internetsivustoista tietoja kertovan Alexa Internetin mukaan sivuston domainnimi finreactor.com rekisteröitiin 22. tammikuuta 2003. Sivustolla oli enimmillään noin 10 000 rekisteröitynyttä käyttäjää, ja lähes kaikki sivuston käyttäjät olivat suomalaisia. Sivustoa ylläpiti harrastuksenaan neljä pääkäyttäjää sekä noin 30 muuta eri puolella Suomea asunutta ylläpitäjää. Palvelun vaatima bittorrent-palvelin eli trackeri sijaitsi Hollannissa, ja sen ylläpito rahoitettiin sivustolla olleen lahjoituslinkin kautta tehdyillä lahjoituksilla.{{{Lähde}}
Thrash metal
Tausta
pienois|vasen|[[Motörheadin nopeatempoinen ja suoraviivainen musiikki innoitti ensimmäisiä thrash metal -yhtyeitä. ]]
Finreactor
Sivusto
Bittorrent-palvelimen käyttö vaati rekisteröitymistä ja siihen tarkoitetun ohjelman asentamista käyttäjän omalle koneelle ja myös tiedostojen jakamista tietyssä suhteessa omaan lataamiseensa nähden. Mikäli tiedostojen lataaminen suhteessa omaan jakamiseen nousi palvelimen säännöissä mainittua korkeammaksi, ylläpitäjät ensin huomauttivat asiasta, ja jos varoitus ei auttanut, he poistivat käyttäjän käyttöoikeudet. Tällä varmistettiin se, että kullakin tiedostolla oli riittävästi latauslähteitä ja tiedostojen latausajat pysyivät lyhyinä.
Kansainväliset fysiikkaolympialaiset
Suomi
Valintakilpailun perusteella valituille Suomen ja Viron joukkueille järjestetään Suomessa ja Virossa yhteiset valmennusleirit, joilla valmistaudutaan olympialaisten kokeelliseen ja teoreettiseen osuuteen. Suomalaisten osuutena on ollut järjestää kokeellinen valmennus, joka on viime vuosina järjestetty Jyväskylän yliopiston fysiikan laitoksella. Virossa on toteutettu puolestaan teoreettinen valmennuskurssi.
Thrash metal
Tausta
Heavy metal syntyi 1960- ja 1970-lukujen taitteessa, mutta rhythm and bluesin vaikutus kuului yhä selkeänä varhaisten metalliyhtyeiden musiikissa. 1970-luvun lopulla ilmaantui kuitenkin Saxonin, Def Leppardin ja Iron Maidenin kaltaisia yhtyeitä, joiden myötä heavy metal kehittyi omaleimaiseksi musiikinlajiksi. Suosituimmillaan metallimusiikki oli 1980-luvulla, jolloin se jakaantui kaupallisemmaksi pop- tai glam metaliksi sekä hyökkäävämmäksi speed- ja thrash metaliksi. Jälkimmäiselle oli ominaista kielteinen suhtautuminen popvaikutteiseen valtavirran metallimusiikkiin ja puhdasoppisuutta korostava asenne. Thrash metal eriytyi 1980-luvun alussa hardcore punkista ja brittiläisen heavy metalin uudesta aallosta. Suuri vaikutus oli varsinkin brittiyhtye Motörheadilla ja sen albumilla Ace of Spades (1980).
Finreactor
Sivusto
Finreactor keskusteluosiolla jaettu sisältö oli merkittävissä määrin suomalaista, ja sen eniten ladatut top 40 -lista sisälsi 31 suomalaista albumia. Listan kärjessä ollutta Zen Cafén Jättiläinen CD-levyä ladattiin parhaimmillaan kahden viikon aikana yli 2 600 kertaa. Syksyllä 2004 tehdyn 3,5 kuukauden seurantajakson aikana aineistoa jaettiin yhteensä 296,25 teratavun edestä. Tästä 240 teratavua oli pelejä, elokuvia ja musiikkia. Sivustolta saattoi ladata linkkien kautta myös käyttöjärjestelmiä, suosituimpia toimisto-ohjelmia ja muita erikoisohjelmia.
Kansainväliset fysiikkaolympialaiset
Suomi
Suomi on saanut kilpailusta kaksi kultamitalia, joista ensimmäisen voitti Heikki Tuuri vuonna 1982 ja toisen Aleksi Kononen 2019. Paras kokonaistulos on vuodelta 2016, jolloin kolme suomalaista palkittiin hopeamitalilla.
Finreactor
Sulkemisen jälkeen
Oikeusprosessin aikana sivusto avattiin hetkellisesti uudestaan huhtikuussa 2005 P2P- ja tietokoneaiheisena keskustelufoorumina, ja se oli avoinna ainakin 12. kesäkuuta 2006 saakka. Finreactorin yhteydestä toimintansa aloittanut FinnCod-yhdistys on yhä toiminnassa ja ylläpitää Call of Duty -pelisarjan ympärille perustettua pelipalvelinta ja yhteisöä.
Thrash metal
Tausta
Äärimetallin varhaisista edustajista merkittävin oli brittiläinen Venom. Joel McIver (2006) pitää yhtyeen kappaletta ”Witching Hour” (1981) ensimmäisenä thrash metal -kappaleena, sillä siinä esiintyi ensimmäistä kertaa lajityypille ominainen nopeatempoinen rumpukomppi, jossa virveliä lyödään kaksi kertaa useammin kuin perinteisissä rock- ja heavy metal -kompeissa. Vastaavaa komppia oli tosin jo aiemmin käytetty hardcore punkissa laajasti, mutta Venomin tuotannossa se yhdistyi heavy metalille ominaiseen tuplabasarivyörytykseen, hyökkäviin voimasointuihin ja kitarariffeihin sekä yliluonnollisiin sanoituksiin. Myös tanskalainen Mercyful Fate, ruotsalainen Bathory ja sveitsiläinen Hellhammer innoittivat thrash metalia. Ne ”äänittivät pelottavia, vihaisia albumeja, jotka yhdistivät paholaismaisen kuvaston kengännauhabudjettiin luoden synkän, viimeistelemättömän äänimaailman.”
Kansainväliset fysiikkaolympialaiset
Menneet olympialaiset
== Tulevat olympialaiset ==
Finreactor
Oikeusjuttu
Viranomaisten mukaan tutkintapyynnön Finreactorista teki Business Software Alliance:n ja Microsoftin toimeksiannosta suomalainen asianajotoimisto. . BSA:ta ja Microsoftia oikeusjutussa edusti asianajotoimisto Susiluoto Oy. Ensimmäisen kerran keskusrikospoliisi itse tiedotti tutkinnasta 14. joulukuuta 2004 tehtyjen ratsioiden yhteydessä. Aluksi arveltiin myös Teoston, Tekijänoikeuden tiedotus- ja valvontakeskus ry:n (TTVK) ja ratsioista kunniaa ottaneen MPAA:n olleen tutkintapyynnön takana. Poliisi ja TTVK tarkensivat kuitenkin pian, ettei mikään kolmesta viimeksi mainitusta ollut tehnyt rikosilmoitusta Finreactorista. Tutkinnan alettua oikeusjuttua ajoivat yhdessä eteenpäin BSA ja TTVK. Asianomistajina jutussa oli noin kolmekymmentä, pääosin ulkomaista, asianomistajaa, muun muassa Warner Music, ohjelmistoyhtiö Microsoft ja suomalaisista Teosto.
Thrash metal
Tausta
Hardcore-yhtyeiltä thrash metal omaksui äärimmäisen nopeat tempot ja tee se itse -estetiikan. Dischargen ja Black Flagin kaltaiset yhtyeet olivat niille tärkeitä esikuvia. Kun valtavirran heavy metal oli 1980-luvulla popvaikutteista ja kaupallista, kehitti thrash metal metallimusiikkia yhä hyökkäävämpään ja teknisesti haastavampaan suuntaan. Suuntauksen merkittävimmät yhtyeet olivat pohjoisamerikkalaisia ja saksalaisia.
Finreactor
Esitutkinta
Keskusrikospoliisi teki Aamulla 14. joulukuuta 2004 yhteensä 14 kotietsintää ympäri Suomea tutkiessaan Finreactorissa tehtyjä mahdollisia tekijänoikeusrikoksia. Kotietsinnät jatkuivat keväällä ja pitkin kesää 2005. Kaiken kaikkiaan esitutkinnan aikana suoritettiin yli 30 kotietsintää eri puolilla Suomea ja takavarikoitiin yli sata tietokonetta. Tutkinnan alkuvaiheessa noin 30:a ylläpitäjää tutkittiin epäiltyinä, sen lisäksi myöhemmin epäiltyjen joukkoon liitettiin myös noin 30 käyttäjää. Noin 10 000 käyttäjästä valittiin noin 30 epäiltyä ensilevittäjää. Tavalliset käyttäjät rajattiin poliisin suuren työmäärän takia tutkinnan ulkopuolelle.
Thrash metal
Läpimurto ja vakiintuminen
pienois|oikea|[[Metallica vuonna 2017.]]
Finreactor
Esitutkinta
Helmikuussa 2006 esitutkinta oli suoritettu loppuun 34 epäillyn ylläpitäjän osalta. Epäillyistä ylläpitäjistä yksi oli 14-vuotias ja kaksi oli juuri täyttänyt 15 vuotta. Kokonaisuudessaan esitutkinta venyi useasti ilmoitettuja aika-arvioita pidemmiksi ja lopulta uhaksi muodostui jopa toissijaisen rikosnimikkeen, tekijänoikeusrikkomuksen, vanheneminen kahdessa vuodessa.
Thrash metal
Läpimurto ja vakiintuminen
Suosituinta thrash metal oli Yhdysvalloissa, missä lajityypin epäkaupallisuus ja kotikutoisuus vetosivat suurkaupunkien nuorisoon. San Franciscon ja Oaklandin ympäristöön syntyi elinvoimainen thrash metal -alakulttuuri. Tyylilajin tekivät suosituksi ”thrashin neljä suurta” eli Anthrax, Megadeth, Metallica ja Slayer. Metallican Kill ’Em All ja Slayerin Show No Mercy (kumpikin 1983) veivät metallimusiikkia yhä nopeampaan ja hyökkäävämpään suuntaan. Metallican kiihtyviin tempoihin vaikutti rumpali Lars Ulrichin taipumus hermoilla konserteissa, mikä sai hänet soittamaan sovittua nopeammin. Muita merkittäviä San Franciscon ympäristön thrash-yhtyeitä olivat Exodus, Vio-lence, Testament ja Death Angel. Alakulttuurilla ei missään vaiheessa ollut merkittävää julkaisu- tai fanzine-toimintaa, vaan sen suosio rakentui paikallisten yhtyeiden ja niiden konsertoinnin ympärille.
Finreactor
Esitutkinta
Keväällä ja kesällä 2006 epäilyt etenivät syyteharkintaan. Syytetyt olivat vuonna 2004 rikoksentekohetkellä noin 15–31-vuotiaita. Poliisin tutkintaa johti rikoskomisario Vesa Isokuortti keskusrikospoliisista. Syyttäjänä toimi Turun syyttäjäviraston johtava kihlakunnansyyttäjä Antti Pihlajamäki. Asianomistajien kantoja on julkisuudessa kommentoinut Tekijänoikeuden tiedotus- ja valvontakeskus ry:n johtaja Antti Kotilainen ja lakimies Jussi Mäkinen. Syytettyjen puolustajina toimivat muun muassa asianajotoimistot Turre Legal ja Legistum.
Thrash metal
Läpimurto ja vakiintuminen
Uudella lajityypillä ei aluksi ollut vakiintunutta nimeä. Varhaiset thrash-yhtyeet kutsuivat usein musiikkiaan speed metaliksi (’vauhtihevi’) tai power metaliksi (’voimahevi’) sen nopeatempoisuuden ja kiihkeyden vuoksi. Tuottaja Brian Slagel on arvellut jonkun sanfranciscolaisen keksineen sanaparin thrash metal joskus vuosien 1982–1983 tienoilla. Painetussa muodossa se esiintyi todennäköisesti ensimmäistä kertaa Kerrangissa alkuvuodesta 1984, kun lehdessä arvosteltiin Anthraxin ja Exciterin musiikkia. Englannin sana thrash on suomeksi ’piestä’, ’rökittää’, ’antaa selkään’. Britannian rocklehdistössä lajityyppiin suhtauduttiin aluksi pilkallisesti.
Finreactor
Käyttäjien oikeudenkäynnit
26 käyttäjän osalta oikeudenkäynnit pidettiin syksyn 2006 ja kevään 2007 aikana useilla paikkakunnilla. Oikeudenkäyntejä pidettiin ainakin Lahdessa, Vantaalla, Kuopiossa, Imatralla, Tuusulassa, Lohjalla ja Oulussa. Kokonaisuudessaan oikeudenkäyntien lukumäärä nousi kahteenkymmeneen.
Thrash metal
Läpimurto ja vakiintuminen
Thrash metalista eriytyi 1980-luvun mittaan muita äärimetallin suuntauksia. Yhdysvaltalaiset Death ja Possessed kehittivät death metaliksi kutsutun tyylin, jossa sävellykset ovat perinteistä metallimusiikkia monimutkaisempia, tempot erittäin nopeita ja laulu matalaa murinaa. Samoin ilmaantui thrash ja black metalia yhdistelleitä yhtyeitä, joiden sanoituksissa käsiteltiin saatananpalvontaa ja rienattiin kristinuskoa. Saksassa suuntauksen merkittäviä yhtyeitä olivat Sodom, Kreator ja Destruction, Brasiliassa vaikutusvaltaisimpia olivat Sepultura, Sarcófago ja Vulcano. Power metalilla tarkoitetaan nykyään nopeatempoista ja melodista metallimusiikkia, joka sekoittaa thrash-vaikutteita perinteiseen heavy metaliin. Sen tunnettuja edustajia ovat Helloween, Iced Earth ja Gamma Ray. Speed- ja thrash metalia käytetään tutkimuskirjallisuudessa yleensä synonyymeinä.
Finreactor
Käyttäjien oikeudenkäynnit
Lahden käräjäoikeus katsoi 11. elokuuta 2006 pidetyssä oikeudenkäynnissä, että syytettyjen toimista puuttui ansiotarkoitus. Lisäksi kaksi alaikäistä syytettyä eivät olleet syyllistyneet tekijänoikeusrikokseen vaan tekijänoikeusrikkomukseen. Asianomistajat vaativat korvauksia nettijakelusta yhteensä 60 000 euroa, mutta käräjäoikeus sovitteli summan tästä alle kymmenesosaan (toinen syytetty sai maksettavakseen hiukan alle 1 200 euroa ja toinen vastaavasti 2 300 euroa). Korvauksen alentamisen syinä olivat muun muassa oikeudessa esitetty mahdollisuus latauskertojen peukalointiin ja latauskertojen riippumattomuus ensilevittäjän toiminnasta. Lisäksi maksettavaksi lankesivat oikeudenkäyntikulut eli noin 4 000 euroa.
Thrash metal
Läpimurto ja vakiintuminen
Moni thrash-yhtye sai 1980-luvun jälkipuoliskolla levytyssopimuksen isolta levy-yhtiöltä. Seuraavan vuosikymmenen alussa thrash saavutti suurta kaupallista menestystä ja löi itsensä läpi metallimusiikin valtavirrassa. Metallicasta tuli eräs Yhdysvaltain suosituimmista yhtyeistä, ja myös Megadeth ylsi huomattavaan levymyyntiin. Metallican Metallica (1991) saavutti Billboardin listan kärkisijan, Megadethin Countdown to Extinction (1992) pääsi sijalle 2 ja sekä Anthraxin että Slayerin albumit 10 suosituimman joukkoon. Lisäksi Testament ja Sepultura saavuttivat sijoja top 100 -listalla.
Finreactor
Käyttäjien oikeudenkäynnit
Toinen Finreactoriin liittyvä oikeudenkäynti käytiin Vantaalla elokuun puolen välin tienoilla. Syytetty määrättiin 25. elokuuta maksamaan yhteensä 4 000 euroa vahingonkorvauksina, hyvityksinä ja oikeudenkäyntikuluina tekijänoikeusrikkomuksesta.
Thrash metal
Suosion lasku
pienois|vasen|[[Slayer vuonna 2007.]]
Kasvaneen suosion myötä monet thrash-yhtyeet alkoivat 1990-luvun alussa viedä musiikkiaan kaupallisempaan suuntaan. Neljästä suuresta vain Slayer pysyi uskollisena alkuperäiselle imagolleen ja tyylilleen. Samaan aikaan synkän ja alakuloisen metallimusiikin, kuten death ja doom metalin, suosio kasvoi, kun taas perinteinen rehvakas ja humoristinen rock-musiikki oli menettänyt suosiotaan. Thrash metalin suosio kääntyi laskuun ja Yhdysvallat menetti vähitellen asemansa metallimusiikin tärkeimpänä maana, kun eri puolilla maailmaa syntyi omintakeisia alakulttuureja ja äärimetallin tyylikirjo laajeni. San Franciscon seudun omaleimainen thrash-kulttuuri ja -musiikkityyli katosivat. Saksa sen sijaan on vielä 2000-luvullakin pysynyt äärimetallin tärkeänä markkina-alueena.
Suomessa
pienois|oikea|[[Stone (yhtye)|Stone vuonna 2013.]]
Suomalaisista thrash metal -yhtyeistä merkittävin ja parhaiten tunnettu on Stone. Varsinkin yhtyeen kahta ensimmäistä albumia Stone (1988) ja No Anaesthesia! (1989) pidetään merkittävimpinä Suomen thrash metalin uranuurtajajulkaisuina. Stone hajosi virallisesti vuonna 1992, ja sen jäseniä liittyi myöhemmin muihin yhtyeisiin, kuten Suburban Tribe, Amorphis ja Children of Bodom. Stonen musiikkia on kuitenkin julkaistu uudelleen ja yhtye on jatkanut satunnaista konsertointia aina 2000-luvulle saakka.
Erityisesti 1980-luvun lopulla Pohjois-Suomessa thrash metal oli suosittua ja paikallisesti esiintyviä yhtyeitä oli runsaasti. Jotkut yhtyeet, kuten Airdash ja A.R.G., levyttivät suurille levy-yhtiöille, mutta esimerkiksi Crematory, Mengele (myöhemmin nimillä Insomnia ja Wengele), Maple Cross, National Napalm Syndicate ja Sacred Crucifix olivat merkittäviä paikallisia vaikuttajia Oulun läänin ja Etelä-Lapin alueella.
Suomalaiset thrash metal -yhtyeet toimivat kuitenkin lähinnä harrastepohjalta ja alkuaikojen julkaisut olivat lähes poikkeuksetta omakustanteita. Thrash metal oli monille soittajille lähinnä tapa viettää aikaa ystävien keskuudessa ja demonauhojen kansainvälinen vaihto keino pitää yhteyttä samanhenkisten ihmisten kanssa.
Ominaispiirteet
Metallimusiikin tärkein soitin on sähkökitara, jonka säröinen ja äänekäs soittotapa ilmaisee voimaa, kiihkeyttä ja ponnistelua. Tyypillisen thrash metal -kappaleen rungon muodostavat nopea rumpukomppi sekä yhden tai kahden kielen kitarariffi, jossa hyödynnetään palm mute -tekniikkaa ja voimasointuja. Sävellykset koostuvat perättäisistä riffeistä ja melodian merkitys on pieni. Useimmin käytetyt sävellajit ovat fryyginen ja lokrinen, joiden avulla kappaleeseen luodaan synkkä ja uhkaava tunnelma. Usein kitara viritetään alavireeseen, jolloin soitto kuulostaa raskaammalta. Useimmin käytetty tahtilaji on 4/4 ja tempot ovat nopeita.
Laulu on säröistä ja epämelodista. Monet 1980-luvun thrash-yhtyeet käsittelivät sanoituksissaan Saatanaa ja okkultismia. Toisaalta esimerkiksi Anthraxin John Bush ja Metallican Kirk Hammett pitivät saatanallisia sanoituksia epä-älyllisinä, mielikuvituksettomina ja tahattoman koomisina. Nykyään kristinuskon vastaisuus on pitkälti kadonnut thrash metalista. Black- ja thrash metalin erotti myös se, että varhaiset black metal -yhtyeet olivat amatöörimäisiä soittajia kun taas thrash metal oli teknisesti haastavaa musiikkia ja sävellykset monimutkaisia.
Alarekisterin kitarariffien päälle soitetaan tyypillisesti tilutussooloja. Sanoituksissa ilmaistaan tyypillisesti nihilistisiä näkökulmia. Aiheet käsittelevät usein yhteiskunnallisia ongelmia, ja sanastossa hyödynnetään väkivaltaista kuvastoa. Type O Negativen keulahahmo Peter Steele on kuvaillut thrash metalia ”urbaaniksi tuhomusiikiksi” ja ”rapin kalpeakasvoiseksi serkuksi”. Osa thrash-yhtyeistä – tunnetuimpana Anthrax – alkoikin 1990-luvulla yhdistellä musiikkiinsa hip hopin aineksia ja räpättyä laulua.
Death metal
Thrash metalia voidaan pitää death metalin edeltäjänä. Suurimpana erona näiden kahden tyylin välillä on laulutyyli. Death metal -laulajien matala ja kuolinkorinaa muistuttava murinalaulu on tyylilajin tavaramerkki, kun taas thrash metal -laulajat voivat laulaa joko jonkin verran puhtaammin ja paremminkin huutaen tai karjuen. Muun muassa Slayerin Tom Arayan vokalisointitekniikka oli huutopainotteista laulua, joka saattoi vaikuttaa murinalauluun. Myös usein death metallissa käytetään enemmän blast beatia, kuin thrash metalissa, jossa rumpuja soitetaan useammin nopeasti hakaten, etenkin 1980- ja 1990-luvun thrashissa. Genre-raja on kuitenkin häilyvä, ja useissa lähteissä ja lehdistössä käytetään myös yhdistelmätermiä deathrash tai death-thrash. Erityisesti Sepulturan yhteydessä termi deathrash esiintyi useasti 1990-luvun alkupuolella.
Post-thrash
1990-luvun alussa thrash metal kehittyi post-thrashiksi. Riffittelevä, välillä hidas- tai keskitempoinenkin ja raskas musiikki tunnetaan myös nimillä groove metal ja neo thrash. Sen edustajia olivat muun muassa yhdysvaltalainen Pantera (Cowboys from Hell ja sen jälkeiset albumit) sekä Sepultura 1990-luvun levytyksineen. Myös takavuosien thrash metal -yhtye Anthraxin materiaali oli 1990-luvulla hyvin post-thrash -tyyppistä. Overkill-yhtyeen uusi tuotanto on myös groove metal -vaikutteista. Post-thrash on 2000-luvun metalcoren suurimpia vaikuttajia.
Speed metal
Käsitteet thrash metal ja speed metal ovat niin ikään hyvin häilyviä. Vaikka molemmat termit ovat kiistatta olleet käytössä jo 1980-luvun alkupuolelta lähtien, niiden välillä ei ole selkeää rajaa. Asiaa on yritetty määritellä siten, että thrash metal on speed metalliakin raskaampaa, äärimmäisempää ja aggressiivisempaa musiikkia. Speed metalissa korostuvat enemmän perinteisen heavy metalin vaikutteet. Joissain thrash metal -yhtyeissä laulajalla on tapana ”rääkyä” tai ”öristä”, kun taas speed metalissa turvaudutaan useammin puhtaaseen lauluun korkeita kirkaisuja hyödyntäen. Thrash metal on yleensä myös synkkätunnelmaista, kun taas speed metal -kappaleiden sanoitukset ovat toisinaan humoristisia ja hyväntuulisia. Käytännössä speed metalia ja thrash metalia on kuitenkin usein käytetty synonyymeinä. Thrash metalin ja speed metalin ”yhdistämistä” esiintyy, esimerkkinä yhdysvaltalainen Razormaze.
Black metal
Monet 1980-luvun äärimetalliyhtyeet sekoittivat black ja thrash metalia. Rienaavia sanoituksia ja kristinuskon vastaista kuvastoa viljelleitä thrash-yhtyeitä olivat esimerkiksi Sodom, Kreator, Destruction, Slayer, Sepultura ja Sarcófago, mutta iän ja soittotaitojen karttuessa useimmat niistä siirtyivät 1990-luvun alkuun mennessä maanläheisempiin aiheisiin. Tilalle ilmaantui uusia yhtyeitä, jotka esittävät 1980-luvun henkistä black thrashia. Niistä tunnetuimpia ovat ruotsalaiset Bestial Mockery ja Nifelheim, norjalaiset Aura Noir ja Vulture Lord, australialaiset Deströyer 666 ja Gospel of the Horns sekä japanilaiset Abigail ja Sabbat.
Groove metal
Groove metal yhdistää eri genrejä, kuten thrash metalia, heavy metalia, death metalia ja hardcorea. Pantera-yhtye on yleensä luokiteltu tähän genreen ja yhtyeen Cowboys from Hell -albumia pidetään groove metalin vaikuttajana. Groove metal on melko samanlaista kuin thrash metal, mutta tempo on hitaampi. Hitaammasta temposta huolimatta groove metal on hyvin aggressiivista ja saa yleisön helposti moshaamaan. Groove metal -yhtyeitä ovat muun muassa Pantera, Lamb of God, Mastodon, Machine Head ja Sepultura.
Finreactor
Käyttäjien oikeudenkäynnit
Maaliskuussa 2007 Oulun käräjäoikeus antoi tuomion tekijänoikeusrikoksesta oululaismiehelle, joka oli ladannut verkkoon muun muassa tv-ohjelmia ja pelejä. Mies tuomittiin sakkorangaistukseen ja maksamaan lähes 5 000 euroa hyvitystä, vahingonkorvausta ja oikeudenkäyntikuluja asianomistajille.
Ylläpitäjien oikeudenkäynti
Oikeudenkäynti pidettiin 32 ylläpitäjän osalta 26. syyskuuta 2006 alkaen neljän päivän ajan Turun käräjäoikeudessa. Käräjäoikeus tuomitsi osallisuudesta tekijänoikeusrikkomukseen 21 ylläpitäjää 20–30 päiväsakkoon. Tässä tapauksessa maksettavaa tuli 180-300 euroa. Kymmenen ylläpitäjää vapautettiin, koska heidän osallistumisensa oli vain vähäistä. Lisäksi yksi syytetty vapautettiin, koska hän oli vain käyttäjä. Kaikkien tuomittujen osalta syytteet tekijänoikeusrikoksista hylättiin, koska tekijänoikeusrikos olisi vaatinut vuonna 2004 voimassa olleen tunnusmerkistön mukaan ansiotarkoitusta. Lisäksi vastaajat velvoitettiin maksamaan oikeudenhaltijoille hyvityksiä saadusta hyödystä yhteensä runsaat 420 000 euroa ja oikeudenkäyntikuluja runsaat 142 000 euroa.
Käräjäoikeuden tuomiosta valitti 14 tuomittua, syyttäjä sekä kaikki asianomistajat. Seitsemän käräjäoikeudessa tuomittua teki oikeuden ulkopuolella erillisen sopimuksen hyvitysmaksujen kohtuullistamisesta. Oikeudenkäynti jatkui vuoden 2008 toukokuun alussa Turun hovioikeudessa. Hovin tuomio annettiin 19. kesäkuuta 2008, ja se pysyi lähes samana kuin käräjäoikeuden tuomio sillä erotuksella, että kaksi ylläpitäjää jätettiin tuomiotta, koska heidän osallistumisensa katsottiin olleen vähäistä.
Sekä osa oikeudenhaltijoista että 11 tuomittua hakivat asiassa valituslupaa korkeimmalta oikeudelta. Oikeudenhaltijat hakivat muutosta korvausten osalta ja tuomitut kokonaisuudessaan. Lokakuussa 2008 Korkein oikeus myönsi oikeudenhaltijoille valitusluvan sekä syytetyille kaksi erillistä valituslupaa, jotka koskivat torrent-kuvaustiedostojen jakamisen oikeudellista vastuuta.
Kesäkuussa 2010 julkistetussa päätöksessä korkein oikeus vapautti yhteensä neljä hovioikeuden avunannosta tekijänoikeusrikkomukseen tuomitsemaa ylläpitäjää hyvitysmaksuista (kahdella heistä tuomio oli nuorena henkilönä tehty), korotti jäljelle jääneiden seitsemän ylläpitäjän maksettaviksi tulleet hyvitykset 700 000 euroon sekä tarkensi torrent-kuvaustiedostojen jakamisenkin olevan kiellettyä.
Ylläpitäjien vastuu tekijänoikeusrikkomuksesta perustuu rikosoikeudelliseen osallisuusoppiin eikä suoraan tekijänoikeuslakiin. Mikäli henkilö on yksissä tuumin osallistunut olennaisesti rikoksen tekemiseen, hänet voidaan tuomita tästä rikoksesta, vaikka hän ei olisikaan itse tehnyt rikoksen tunnusmerkistössä lueteltuja tekoja. Finreactorissa osalliset tuomittiin osa rikoskumppaneina ja osa avunantajina. Huomionarvoista on, että tekijänoikeuslain mukainen hyvitys ei tule Suomessa avunantajien maksettavaksi, kuten esimerkiksi vahingonkorvaus tulisi.
Renault 14
Renault 14 on Renault’n vuosina 1976–1983 valmistama alemman keskiluokan automalli. Se suunnattiin kilpailijaksi pienten perheautojen luokkaan, jonka oli avannut Volkswagen Golf kahta vuotta aikaisemmin. Mallin seuraajiksi tulivat Renault 9 ja 11.
Moottorina oli 1,2-litrainen (58 hv) nelisylinterinen bensiinimoottori, joka oli Renault’n ja Peugeot’n yhteistyössä kehittämä. Se makasi moottoritilassa 72 astetta taaksepäin kallistettuna ja varapyörä oli asetettu sen päälle. Peugeot käytti samaa moottoria 104-mallissaan. Voimansiirtona oli nelivaihteinen manuaalivaihteisto, vuonna 1981 tuli saataville myös viisivaihteinen. Myöhemmin 1,2-litraisen rinnalle tuli myös 1,4-litrainen (60/70 hv) versio.
Vuonna 1980 malli koki pienen kasvojenkohotuksen, jossa vilkut siirtyivät etupuskurista ajovalojen yhteyteen.
Vuonna 1981 Renault 14 maksoi Suomessa 57 800 markkaa. Maahantuojana oli Oy Autorex Ab. Mallin lähimmät kilpailijat Suomen markkinoilla olivat Fiat Ritmo, Ford Escort, Mazda 323, Peugeot 104 ja Volkswagen Golf. Suomalaiset autolehdet kiittivät Renault 14:n pientä sisämelua, mutta moittivat sen suorituskykyä.
Pieni Koukkulampi (Keuruu)
Pieni Koukkulampi on Keski-Suomessa Keuruulla Lienperän kylän lähellä sijaitseva lampi.
Maantietoa
Lammen pinta-ala on 2,5 hehtaaria, se on 400 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 950 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Pihlajaveden alueeseen (35.483) se kuuluu. Lammen vedenpinnan korkeus on 169,7 metriä mpy.
Paras miespääosa minisarjassa tai televisioelokuvassa (Golden Globe)
Paras miespääosa minisarjassa tai televisioelokuvassa on yksi Golden Globe -palkinnoista, joita Hollywood Foreign Press Association jakaa vuosittain. Palkinto jaettiin ensimmäisen kerran vuonna 1981.
Fiat 132
Fiat 132 on Fiatin vuosina 1972–1981 valmistama ylemmän keskiluokan neliovinen sedan, joka korvasi Fiat 125:n. Etelä-Afrikassa sitä myytiin nimellä Fiat Elita. Lisäksi puolalainen FSO ja espanjalainen SEAT valmistivat autoa lisenssillä. Vuonna 1981 mallia uudistettiin ja se nimettiin Fiat Argentaksi.
Moottorivalikoimassa olivat aluksi DOHC- tyyppiset 1,6- (98 hv) ja 1,8-litraiset (105 hv) bensiinimoottorit. Laajalta lisävarustelistalta ostaja saattoi valita muun muassa viisivaihteisen manuaalivaihteiston, kolmiportaisen automaattivaihteiston, ilmastoinnin ja lämmitettävän takalasin. vasen|pienoiskuva|Fiat 132 (1972–1974) Vuonna 1974 malliin tehtiin pieniä uudistuksia valoihin, etusäleikköön, jousitukseen ja vaihteiston välityssuhteisiin. 1,8-litraisen moottorin teho nousi kahdella hevosvoimalla sylinterinkanteen ja polttoaineensyöttöjärjestelmään tehtyjen muutosten ansiosta. vasen|pienoiskuva|Facelift-mallin (1977) Fiat 132. Vuonna 1977 tuli merkittävämpi kasvojenkohotus, kun suurempi Fiat 130 poistui mallistosta ja 132 otti sen paikan lippulaivamallina. Muutoksia tehtiin esimerkiksi puskureihin ja sivupeileihin, lisäksi auto sai kumiset kylkilistat. 1,8-litraisen moottorin korvasi 2,0-litrainen (112 hv).
Bingölin maakunta
thumb|280px|Bingölin maakunta Turkissa.
Fiat 132
Seuraavana vuonna esiteltiin 2,0- (60 hv) ja 2,5-litraiset (72 hv) dieselmoottorit. Dieselmallien konepellissä oli kohouma, jotta suurempi moottori mahtuisi sen alle. Frankfurtin autonäyttelyssä 1979 esiteltiin lisäksi Bosch L-Jetronic -ruiskutusjärjestelmällä varustettu 2,0-litrainen, jossa oli tehoa 122 hevosvoimaa.
Bingölin maakunta
Bingölin maakunta on yksi Turkin 81 maakunnasta. Maakunta tunnettiin nimellä Çapakçur vuoteen 1950 asti. Sen naapurimaakuntia ovat Tunceli, Erzurum, Muş, Diyarbakır, Erzincan ja Elazığ. Maakunnan pinta-ala on 8 125 km². Vuoden 2015 lopussa arvioitu väkiluku oli 267 184. Maakunnassa puhutaan pääasiassa zazan kieltä, turkin kieltä ja kurdia.
Lähteet
39.04111°N, 40.67583°W
Goffredo Parise
thumb|Goffredo Parise Paolo Montin kuvaamana.
Lean on Me
Lean on Me voi tarkoittaa seuraavia asioita:
Goffredo Parise
Parise syntyi Vicenzassa Ida Wanda Bertolin ja nimeltään tuntemattoman isän pojaksi. Perhe vietti tulevan kirjailijan varhaiset elinvuodet köyhyydessä, mutta tilanne alkoi muuttua äidin mentyä vuonna 1937 naimisiin paikallisen sanomalehden johtaja Osvaldo Parisen kanssa. Perhe muutti Venetsiaan, jossa Parisen ensimmäinen romaani Il ragazzo morto e le comete julkaistiin vuonna 1951.
Il ragazzo morto e le cometea seurasi vuonna 1953 La grande vacanza ja vuonna 1954 menestysteos Il prete bello, jonka myös Tammen Keltainen kirjasto julkaisi vuonna 1957 Suomessa nimellä Kaunis pappi.
Parise palkittiin Viareggio-palkinnolla 1965 ja Strega-palkinnolla 1982.
Liuske
thumb|200px|Liusketta Liuske on yleisnimitys metamorfisille kivilajeille, jotka ovat hieno- tai keskirakeisia sekä voimakkaasti suuntautuneita. Kiven mineraaleista enemmän kuin 50 prosenttia on suuntautunut ja litistynyt maankuoren liikkeiden vaikutuksesta. Gneississä taas alle puolet mineraaleista on liuskostunut ja suuntautunut.
Liuskeita ovat esimerkiksi alunaliuske, kiilleliuske ja saviliuske. Osa liuskekivistä halkeaa helposti laatoiksi.
Liuskekiveä käytetään pihojen laatoitukseen, sokkelin, takan ja lattioiden verhoukseen sekä julkisivujen koristeluun.
Liuskekivien yleisimmät värisävyt ovat harmaa, valkoinen, vihreä, ruskea ja punertava. Liuskekiveä käytetään yleensä lohkopintaisena. Suomessa liuskekiveä on louhittu muun muassa Nilsiässä, jossa kvartsiittiliusketta on louhittu 1930-luvulta asti, ja Orivedellä. Myös joitakin valkoisia liuskeita louhitaan, Suomessa esimerkiksi Lokasta.